recursal/SuperWikiNEXT-32B huggingface dataset:
**சாளுக்கிய சிவன் கோயில்** (*Chalukya Shiva Temple*, முன்னர் லாட் கான் கோயில் என்று அழைக்கப்பட்டது) என்பது இந்தியாவின், கருநாடக மாநிலத்தின் அய்கொளெ என்ற இடத்தில் உள்ள நினைவுச்சின்னங்களின் குழுவில் அமைந்துள்ள ஒரு கோயில் ஆகும். இது சிவனுக்காக கட்டப்பட்ட ஒரு பழமையான இந்துக் கோயில்களில் ஒன்றாகும். இது முன்பு ஏழு அல்லது எட்டாம் நூற்றாண்டைச் சேர்ந்ததாக கருதப்பட்டது.  ஆனால் இப்போது இது சுமார் ஐந்தாம் நூற்றாண்டைச் சேர்ந்ததாக இருக்கலாம் என கருத்தபடுகிறது.     இது அய்கொளெ துர்க்கை கோயிலுக்கு தெற்கே அமைந்துள்ளது.

கட்டமைப்பு
----------

 சூரியன் மறைவின் போது சாளுக்கிய சிவன் கோயில்
இக் கோயில் ஆரம்பகால மரத்தினாலான கோயில் மாதிரியைக் கொண்டுள்ளதற்கான தெளிவான அறிகுறிகளைக் கொண்டுள்ளது. அவ்வாறான மரக் கோயில்கள் எதுவுமே தற்போது எஞ்சியில்லை. மண்டபத்தின் கூரையின் கட்டுமானம் இதற்கு எடுத்துக்காட்டாக உள்ளது.   இக்கோயில் *கருவறையையும்* அதன் முன் ஒரு மண்டபமும், கருவறையைச் சுற்றி வருவதற்காக மூடப்பட்ட பாதையும் உள்ளது.  இந்த அமைப்பு மற்ற ஆரம்பகால கோயில்களில் காணப்படுகிறது. *முக மண்டபம்* கருவறைக்கு முன் அமைந்துள்ளது அது 12 தூண்களைக் கொண்டுள்ளது. *சபா மண்டபத்தைக்* கடந்து *மகா மண்டபத்திற்கு* செல்லவேண்டும். சுவர்களில் மலர் வடிவங்களும், சாளரங்கள் வடக்கு பாணியில் பின்னல் வேலைப்பாட்டமைப்புகள் கொண்டவையாக உள்ளன. கருவறைக்கு எதிரே உள்ளதுபோல், மண்டபத்தின் மையத்திற்கு மேலே மாடியில் இரண்டாவதாக ஒரு சிறிய கருவறை அமைந்துள்ளது. அதன் வெளிப்புறச் சுவர்களில் பல உருவங்கள் செதுக்கப்பட்டுள்ளன. 

முதலில் இது விஷ்ணுவிற்கு கட்டபட்டது, இப்போது கருவறையில் நந்தியுடன் கூடிய சிவலிங்கம் உள்ளது. பஞ்சயாதனம் பாணியில் இந்தக் கோயில் கட்டப்பட்டுள்ளது, இது கோயில் கட்டுமானத்தில் ஆரம்பகால சோதனை முயற்சியைக் குறிக்கிறது. செவ்வக அமைப்பில் தொடங்கி சதுர வடிவில் முடிவடைவது இக்கோயிலின் சிறப்பு ஆகும். மரத்தினிலான கட்டுமான வடிவமைப்பின் அடிப்படையில், சதுர மற்றும் செவ்வக்க் கட்டுமானமானது செங்குத்துச் சரிவு கொண்ட கூரையைக் கொண்டுள்ளது, இது மரக் கட்டுமானத்தைத் தழுவி கல் கட்டுமானத்தை கொண்டுவந்ததைக் காட்டுவதாகும். 

*மகா மண்டபத்தின்* தூண்களுக்கு இடையில் வெளிப்புறமாக பெரிய சாளரங்கள் அமைக்கபட்டுள்ளன. *மகா மண்டபத்தின்* மேலே உள்ள கூரையானது வடஇந்தியாவில் சிகரங்கள் மற்றும் தென்னிந்திய விமானங்கள் ஆகியவற்றின் எதிர்கால வடிவ பரிணாமத்தைக் காட்டும் துவக்கக்கால அமைப்பைக் காட்டுவதாக அமைந்துள்ளது.

மேற்கோள்கள்
-----------

1. ↑  Michell, 333
2. 1 2 3 4 5  Centre for Cultural Resources and Training  *Temple Architecture*. Government of India. Retrieved on 20 July 2015
3. ↑  Biswas, Subhash C,  *India the Land of Gods*. Partridge India, 2014.
4. ↑  University of Washington Libraries, Special Collections Division  *Corner view of carved pillar, Lad Khan temple*. UW Digital Collections. Retrieved on 20 July 2015
5. ↑  G. E. Kidder Smith Image Collection  *Lad Khan Temple*. MIT Libraries. Retrieved on 20 July 2015
6. ↑  Michell, 333
7. ↑  Michell, 333

குறிப்புகள்
-----------

* Michell, George (1990), *The Penguin Guide to the Monuments of India, Volume 1: Buddhist, Jain, Hindu*, 1990, Penguin Books, ISBN 0140081445

வெளி இணைப்புகள்
---------------

விக்கிமீடியா பொதுவகத்தில்,  
 ***Chalukya Shiva Temple***   
என்பதின் ஊடகங்கள் உள்ளன. 

* 
*
**தெனிசு ஜே1048-3956 (DENIS J1048−3956)** என்பது புவியிலிருந்து 13.2 ஒளி ஆண்டுகள் தொலைவில் உள்ள எக்கி விண்மீன்குழாம் தெற்கு விண்மீன் மண்டலத்தில், புவிக்கு மிக நெருக்கமான விண்மீன்களில் ஒரு விதிவிலக்காக சிறிய, மங்கலான மிகக் குளிர்ந்த செங்குறுமீனாகும். இந்த விண்மீன் மிகவும் மங்கலானதும் சுமார் 17, பருமையுடன் உள்ள, படக்கருவியுள்ள தொலைநோக்கியால் பார்க்கமுடிந்தது ஆகும். இது 2000 ஆம் ஆண்டில் Xavier Delfosse (கேனரி தீவு வானியற்பியல் நிறுவனம், இப்போது கிரெனோபுள் வான்கானகம்) மற்றும் தியரி போர்வெயில் (கனடா-பிரான்சு-அவாய் தொலைநோக்கிக் குழுமம்) ஆகியோரால் மற்ற ஒன்பது வானியலாளர்களின் உதவியுடன் கண்டுபிடிக்கப்பட்டது.

இயக்கவியலாக, தெனிசு ஜே1048−3956 இளம் மெல்லிய வட்டுக்கு சொந்தமானது. 2005 ஆம் ஆண்டில் கதிரலை வானியல் மூலம் இந்த பொருளிலிருந்து ஒரு திறன்வாய்ந்த சுடருமிழ்வு கண்டறியப்பட்டது. 

ஜே1048 மிகச்சிறிய, குறைந்த பாரிய விண்மீன்களுக்கு ஒரு சிறந்த எடுத்துக்காட்டு. சூரியனைப் போல வெறும் 7.5% பொருண்மை மட்டுமே கொண்ட இது, அதன் மையத்தில் இணைவைத் தக்கவைக்கும் அளவுக்கு பெரியதாக இல்லை. உண்மையில், இது மிகவும் சிறியது, மங்கலானது மற்றும் குளிர்ச்சியானது, இது முதலில் பழுப்புக் குறுமீனாகக் கருதப்பட்டது.

மேலும் காண்க
------------

* அருகிலுள்ள விண்மீன்கள், பழுப்புக் குறுமீன்களின் பட்டியல்

குறிப்புகள்
-----------

* Deacon, N. R.; Hambly, N. C. (2001). "The trigonometric parallax of DENIS-P J104814.7-395606.1". *Astronomy and Astrophysics* **380**: 148–150. doi:10.1051/0004-6361:20011290. Bibcode: 2001A&A...380..148D.
* Jao, Wei-Chun; Henry, Todd J.; Subasavage, John P.; Brown, Misty A.; Ianna, Philip A.; Bartlett, Jennifer L.; Costa, Edgardo; Méndez, René A. (2005). "The Solar Neighborhood. XIII. Parallax Results from the CTIOPI 0.9 Meter Program: Stars with mu >= 1.0" yr-1 (MOTION Sample)". *The Astronomical Journal* **129** (4): 1954–1967. doi:10.1086/428489. Bibcode: 2005AJ....129.1954J.
* Costa, Edgardo; Méndez, René A.; Jao, W.-C.; Henry, Todd J.; Subasavage, John P.; Brown, Misty A.; Ianna, Philip A.; Bartlett, Jennifer (2005). "The Solar Neighborhood. XIV. Parallaxes from the Cerro Tololo Inter-American Observatory Parallax Investigation-First Results from the 1.5 m Telescope Program". *The Astronomical Journal* **130** (1): 337–349. doi:10.1086/430473. Bibcode: 2005AJ....130..337C.

வெளி இணைப்புகள்
---------------
**பட்டுபுறக்காவு பகவதி கோயில்** இந்தியாவின் கேரள மாநிலத்தில் திருவனந்தபுரம் - அங்கமாலி MC சாலையில் பந்தளம் சந்திப்பில் இருந்து வடக்கே ஒரு கிலோமீட்டர் தொலைவில் பந்தளத்தில் உள்ள ஒரு புகழ்பெற்ற இந்து கோயில்  ஆகும். 28 ஏப்ரல் 2010 முதல் 7 மே 2010 வரை, கேரளாவில் முதன்முதலாக தேவி பாகவத சத்திரத்தை இக்கோயில் நடத்தியது.

துணைத்தெய்வங்கள்
----------------

கோயிலின் மூலவர் பத்ரகாளி ஆவார். இக்கோயிலில் கணபதி, சிவன், உதயன், பிரம்மராட்சஸ், யட்சி, நாகா, சுப்ரமணியன், நவகிரகம், அனமாருதா உள்ளிட்ட துணைத்தெய்வங்கள் உள்ளன.

கோயில் வளாகம்
-------------

கோயில் வளாகத்தில் ஆனைக்கொட்டில், புனித குளம், அலுவலக அறை, சில ஆலமரங்கள் உள்ளன. கோயிலில் இந்து திருமணத்திற்கான ஏற்பாடுகள், விருந்து மண்டபம் மற்றும் உடை மாற்றும் அறைகள் உள்ளன. கலாச்சார நிகழ்வுகளை நடத்துவதற்கான மேடையும் இங்கு உள்ளது. பந்தளம் மத்திய சந்திப்புக்கு அருகில் *நவராத்திரி மண்டபம்* இணைந்துள்ளது. அங்கு அறிவு, இசை, கலைகளின் தெய்வமான சரஸ்வதி உள்ளார்.

திருவிழாக்கள்
-------------

இக்கோயிலின் வருடாந்திர விழா மலையாள மாதமான மீனத்தின் *அஸ்வதி* நாளில் நடத்தப்படுகிறது. அன்றைய தித்தில் சிறப்பு பூசைள் நிகழ்த்தப்பெறுகின்றன. பாரம்பரிய கோயில் கலை, பண்பாட்டுநடத்தப்படுகின்றன. இந்து இதிகாசங்கள் மற்றும் புராணங்களை அடிப்படையாகக் கொண்ட சொற்பொழிவுகள் விரிவுரைகள் அடங்கிய*தேவி பாகவதர் சாத்திரம்*, *சப்தாஹம்,* *நவாஹம்* ஆகியவை அடிக்கடி நடத்தப்படுகின்றன. இக்கோயிலில் ஒவ்வொரு ஆண்டும் சூன் மாதம் சிலைகளை நிறுவிய தினம் கொண்டாடப்படுகிறது.

நவராத்திரி இந்தக் கோயிலில் கொண்டாடப்படுகின்ற முக்கிய விழாவாகும். *நவராத்திரி மண்டபத்தின்* இணைப்புக்கட்டடத்தில் சிறப்புப்பூசைகள், கர்நாடக இசை, பண்பாட்டு நிகழ்ச்சிகள் நடத்தப்படுகின்றன. நவராத்திரி விழாவிற்கான ஏற்பாட்டுக் குழுவில் இந்துக்களுடன், முஸ்லிம்கள், கிறிஸ்தவர்கள் உள்ளிட்ட பிற மதத்தினரும் உள்ளனர். பந்தளத்தின் மத, பண்பாட்டு நல்லிணக்கத்தை இது வெளிப்படுத்துகிறது. நவராத்திரி விழாவின் நிறைவில் வித்யாரம்பம் நிகழ்வு *நவராத்திரி மண்டபத்தில்* நடத்தப்பெறுகிறது.

மேற்கோள்கள்
-----------

1. ↑  Simply Malayalees: Pattupurakkavu Devi Temple,Thonnallur,Pandalam பரணிடப்பட்டது 2011-07-16 at the வந்தவழி இயந்திரம்
2. ↑  "Navaratri festival at Pandalam begins today". *தி இந்து* (Chennai, India). 4 October 2005 இம் மூலத்தில் இருந்து 28 December 2013 அன்று. பரணிடப்பட்டது.. .
3. ↑  "Children initiated into learning". *The Hindu* (Chennai, India). 29 September 2009. .

வெளி இணைப்புகள்
---------------

* ஜியோஹேக் - பட்டுபுறக்காவு பகவதி கோவில்
* அதிகாரப்பூர்வ இணையதளம்
**கெடு வெகுமதி** (*Perverse incentive*) எதிர்பாராத விளைவு வகைகளுள் ஒன்று. ஒரு விளைவை எதிர்பார்த்து அறிவிக்கப்படும் வெகுமதி அதற்கு நேர்மாறான பலனைப் பெற்றுத் தருமெனின் அது கெடு வெகுமதி எனப்படும். நாகப்பாம்பு விளைவு கெடு வெகுமதிக்கு நல்ல ஒரு எடுத்துக்காட்டு. இந்தியாவின் பிரித்தானியர் ஆட்சிக் காலத்தில் நடைபெற்றதாகச் சொல்லப்படும் ஒரு நிகழ்வே இப்பெயர் ஏற்படக் காரணமாகும். தலைநகர் தில்லியில் நச்சுள்ள நாகப்பாம்புகளின் எண்ணிக்கை கூடியதால் கவலை கொண்டது பிரித்தானிய அரசு. பாம்புகளைக் கொல்ல பொது மக்களை ஊக்குவித்தது. அப்படிக் கொல்லப்படும் பாம்புகளுக்காக அவர்களுக்கு வெகுமதி வழங்கப்படும் என்றும் அறிவித்தது (எண்ணிக்கை அடிப்படையில்). முதலில் இந்தத் திட்டம் நல்ல பலனைத் தந்தது - வெகுமதிக்காக மக்கள் நிறைய நாகப்பாம்புகளைக் கொன்றனர். ஆனால் சில காலத்துக்குப்பின் குறைந்த உழைப்பில் நிறைய வெகுமதி பெறுவதற்காக சிலர் நாகப்பாம்புகளை வளர்க்கத் தொடங்கினர். இது அரசுக்குத் தெரியவந்தவுடன் தன் வெகுமதித் திட்டத்தை நிறுத்திக் கொண்டது. வெகுமதி கிடைக்காததால் பாம்புகளை வளர்த்தவர்களே அவற்றைத் தப்பிக்க விட்டனர். இவ்வாறு பாம்புகளின் எண்ணிக்கையைக் குறைக்க அரசு கையெடுத்த தீர்வினால் அவற்றின் எண்ணிக்கை கூடியது. இத்தகைய பிற தீர்வுகளுக்கும் "நாகப்பாம்பு விளைவு" என்ற பெயர் ஏற்பட்டது.

இதே போன்று வியட்நாம் நாட்டின் ஹனோய் நகரில் எலித்தொல்லையைக் குறைக்க நகர நிருவாகிகள் எலிகளை பிடித்து வந்தால் வெகுமதி என்று அறிவித்தனர். ஆனால் நகர மக்கள் பலர் அவ்வெகுமதியால் தூண்டப்பட்டு எலிகளை தாங்களே வளர்க்கத் தொடங்கினர். இதனை உணர்ந்த நகர நிருவாகம் வெகுமதித் திட்டத்தைத் திரும்பப் பெற்றது. வளர்க்கப்பட்ட எலிகள் மீண்டும் பாதாள சாக்கடைகளில் திறந்து விடப்பட்டன.

நகரத் தீயணைப்புத் துறைக்கு அணைக்கப்படும் நெருப்பு எண்ணிக்கைக்கு ஏற்ப நிதி வழங்குவது தீ விபத்து நிகழ்வுகளை அதிகரிக்கின்றது. தீயணைப்புத் துறையின் வருவாய் தீ விபத்துகளை சார்ந்து இருப்பதால், வருமுன் காப்பில் தீயணைப்புத் துறை தன் கவனத்தை செலுத்துவதில்லை. இதனால் தீ விபத்துகள் அதிகரிக்கின்றன.

மேற்கோள்கள்
-----------

1. ↑  Dubner, Stephen J. (10 October 2012), "The Cobra Effect", *Freakonomics Radio*, American Public Media
2. ↑  Schwarz, Christian A. (1996). *NCD Implementation Guide*. Carol Stream Church Smart Resources. பக். 126.  Cited in Brickman, p. 326.
3. ↑  Michael G. Vann, "Of Rats, Rice, and Race: The Great Hanoi Rat Massacre, an Episode in French Colonial History," French Colonial History Society, May, 2003
4. ↑  Department for Communities and Local Government (2002). "Fire" பரணிடப்பட்டது 2004-08-01 at the வந்தவழி இயந்திரம். In *Consultation on the Local Government Finance Formula Grant Distribution*. Retrieved November 10, 2006.

| * பா
* உ
* தொ
எதிர்பாராத விளைவுகள் |
| --- |
| 
* அபிலீன் தோற்றமுரண்
* பட்டாம்பூச்சி விளைவு
* நாகப்பாம்பு விளைவு
* தோல்வி நிலை மற்றும் விளைவு பகுப்பாய்வு
* ஹாத்தார்ன் விளைவு
* ஹட்பெரின் விதி
* தலைகீழ் விளைவுகள்
* மர்பியின் விதி
* ஆஸ்பார்ன் விளைவு
* உடைந்த சன்னல் உவமை
* கெடு வெகுமதி
* பொருத்தத் தோற்றமுரண்
* இடர் ஈடு
* தற்பிழையாகும் வருவதுரைத்தல்
* தன்னையே முறியடிக்கும் யோசனை
* சேரந்தீவம்
* சமூகப் பொறி
* ஸ்ட்ரெய்சண்ட் விளைவு
* பொதுமங்களின் அவலம்
* சிறிய முடிவுகளின் கொடுமை

 |
**அசுதோசு முகர்சி** ( Sir Ashutosh Mukherjee 29, சூன் 1864–25 மே 1924) என்பவர் வங்காள கல்வியாளர், நீதிமான், வழக்கறிஞர் மற்றும் கணித நிபுணர் ஆவார். இவரது முழுப் பெயர் அசுதோசு முகோபாத்தியாய என்பது ஆகும். (anglicised, originally **Āśutōṣh Mukhōpādhyāẏa**,
கணிதத்திலும் தெரியியல் பாடத்திலும் இரண்டு எம் ஏ பட்டங்கள் பெற்ற முதல் மாணவர் என்ற மதிப்பைப் பெற்றவர்.
1906 முதல் 1914 வரையிலும் 1921 முதல் 1923 வரையிலும் கொல்கத்தா பல்கலைக் கழகத் துணைவேந்தராகத் தொடர்ச்சியாகப் பதவி வகித்தார்.

1906இல் வங்காள தொழில் நுட்ப நிலையத்தை நிறுவினார்.1914 இல் கொல்கத்தா பல்கலைக் கழகத்தில் அறிவியல் கல்லூரியையும் தொடங்கினார். ஆசூரா சட்டக் கல்லூரியைத் தொடங்குவதில் ஈடுபாட்டுடன் இருந்தார். 1908 இல் கொல்கத்தா கணிதக் கழகம் இவர் முயற்சியால் நிறுவப்பட்டது. அதன் தலைவராக 1908 முதல் 1923 வரை இருந்தார். 1914 இல் இந்திய அறிவியல் கழகம் தொடங்கப்பட்டபோது தொடக்க நிகழ்ச்சியில் தலைவராக இருந்தார். 1916இல் இவர் கொல்கத்தா பல்கலைக்கழகத் துணைவேந்தர் பதவியில் இருந்தபோது அசுதோசு கல்லூரி தொடங்கப்பட்டது.

அசுதோசு முகர்சி வங்காளம், ஆங்கிலம் மட்டும் அல்லாமல் பாலி, பிரெஞ்சு, உருசியன் ஆகிய மொழிகளிலும் தேர்ந்தவர்.
பல விருதுகள் அவர் பெற்றார். 1964 இல் அவர் நினைவைப் போற்றி அவரது உருவம் பொறித்த அஞ்சல் தலையை இந்திய அரசு வெளியிட்டது.

இவரது மகன்களில் ஒருவரான சியாமா பிரசாத் முகர்ஜி, பாரதீய ஜனசங்கம் அரசியல் கட்சியை நிறுவியவர்.

மேற்கோள்கள்
-----------

1. 1 2  "The mathematician in Asutosh Mukhopadhyay".. பார்த்த நாள்: 29 September 2017.
2. ↑  Edited by Patrick Petitjean, Catherine Jami and Anne Marie Moulin, *Science and Empires*, (Boston Study in the Philosophy of Science, Vol. 136, Kluwer Academic Publishers).
3. ↑  "Calcutta Mathematical Society". Calmathsoc.org இம் மூலத்தில் இருந்து 31 மே 2012 அன்று. பரணிடப்பட்டது... பார்த்த நாள்: 12 July 2012.
**டிஜிஆர்** மற்றும் **ஆச்சார்யா** என்ற புனைபெயர்களால் அறியப்பட்ட **தூத்துக்குடி கோவிந்தாச்சாரி ராகவாச்சாரி** 1940கள் மற்றும் 1950களில் தமிழகத் திரைப்படத்துறையில் தீவிரமாக இயங்கிய ஒரு இந்திய திரைப்பட படைப்பாளியும் வழக்கறிஞரும் ஆவார்.

தனிப்பட்ட வாழ்க்கை
------------------

டிஜிஆர் என்று அழைக்கபட்ட, தூத்துக்குடி கோவிந்தாச்சாரி ராகவாச்சாரி ஒரு ஐயங்கார் குடும்ப்பதில் பிறந்தவர். சமசுகிருதத்திலும், ஆங்கிலத்திலும் அறிஞரான இவர், சென்னை உயர் நீதிமன்றத்தில் வழக்கறிஞராக இருந்தார், மேலும் நுண்கலைகளில் ஆழ்ந்த அறிவைப் பெற்றிருந்தார். ராகவாச்சாரி ராஜலட்சுமியை மணந்தார், இந்த இணையருக்கு டி. ஆர். கோவிந்தாச்சாரி என்ற மகன் இருந்தார்.

தொழில்
------

அந்த நேரத்தில் இந்தியாவில் திரைப்படம் விலக்கப்பட்ட ஒன்றாகக் கருதப்பட்டதால், ராகவாச்சாரி அநாமதேயமாகவும், அங்கீகாரம் பெறாமலும் படங்களில் பணியாற்றினார். பம்மல் சம்பந்த முதலியாரின் நாடகத்தை அடிப்படையாகக் கொண்டு *ரத்னவல்லி* (1935) திரைப்படத்திற்கு இவர் திரைக்கதை எழுதினார். *ரிஷ்யசிருங்கர்* (1941) திரைப்படத்தை எழுதி, இயக்கினார், இருப்பினும் இயக்கிய பெருமை தயாரிப்பாளர் எஸ். சௌந்தரராஜனுக்கு மட்டுமே வழங்கப்பட்டது. ராகவாச்சாரி பணிபுரிந்த முதல் திரைப்படம் ஜெமினி ஸ்டூடியோவின் *மங்கம்மா சபதம்* (1943), எஸ். எஸ். வாசனால் தயாரிக்கப்பட்டது, இதில் இவர் "ஆச்சார்யா" என்ற பெயரால் குறிப்பிடப்பட்டார்.  பின்னர் இவர் மற்றொரு ஜெமினி திரைப்படமான *சந்திரலேகாவை* (1948) இயக்க ஒப்பந்தம் செய்யப்பட்டார், ராகவாச்சாரி படத்தின் பெரும்பகுதியை படமாக்கிய நிலையில், வாசனுடனான ஏற்பட்ட கருத்து வேறுபாட்டால் படத்தில் இருந்து விலகினார். இதனால் வாசனே படத்தை முடித்தார். இருந்தபோதிலும், திரைப்படம் வெற்றியடைந்தது, மேலும் இருவரும் *அபூர்வ சகோதரர்கள்* (1949) படத்திற்காக மீண்டும் இணைந்தனர், அதில் ராகவாச்சாரி மீண்டும் "ஆச்சார்யா" என்ற புனைபெயரில் இயங்கினார்.  பின்னர் இவர் மாடர்ன் தியேட்டர்சுக்காக *கல்யாணி* (1952) என்ற படத்தை இயக்கத் தொடங்கினார், ராகவாச்சாரி காசநோயால் பாதிக்கப்பட்டதால் பின்னர் ஒளிப்பதிவாளர் எம். மஸ்தான் இயக்கும் பொறுப்பேற்றார்; இருவரும் இயக்குநர் என்ற பெருமையை அப்படத்தில் பெற்றனர். ராகவாச்சாரி, ஆர் .எம். கிருஷ்ணசாமி இயக்கிய *டாக்டர் சாவித்திரி* (1955) என்ற படத்தையும் இணைந்து எழுதினார்.

நோயும் இறப்பும்
---------------

ராகவாச்சாரி உடல்நலக் குறைவால் திரையுலகில் இருந்து ஒதுங்கினார். இவர் 1960 களின் முற்பகுதியில் காசநோயால் பாதிக்கப்பட்டு அதனால் இறந்தார்.

மேற்கோள்கள்
-----------

1. ↑  Guy 1997, ப. 159.
2. ↑  Randor Guy (5 October 2013). "The forgotten heroes". *The Hindu* இம் மூலத்தில் இருந்து 18 September 2015 அன்று. பரணிடப்பட்டது.. .
3. ↑   *Bhatnagar Laureates, 1958–91*. Human Resource Development Group, Council of Scientific & Industrial Research. 1992. பக். 132. .
4. ↑  Guy 1997, ப. 161.
5. ↑  Guy 1997, ப. 160.
6. 1 2  Guy 1997, ப. 163.
7. ↑  Randor Guy (21 March 2012). "Kalyani 1952". *The Hindu* இம் மூலத்தில் இருந்து 30 March 2020 அன்று. பரணிடப்பட்டது.. .
8. ↑   *கல்யாணி* (song book). Modern Theatres. 1952.. பார்த்த நாள்: 17 February 2022.
9. ↑  Randor Guy (4 August 2012). "Blast From The Past | Doctor Savithri: 1955". *The Hindu* இம் மூலத்தில் இருந்து 26 September 2013 அன்று. பரணிடப்பட்டது.. .

நூல்கள்
-------

* Randor Guy (1997). *Starlight, Starbright: The Early Tamil Cinema*. Chennai: Amra Publishers. இணையக் கணினி நூலக மையம்:52794531.

வெளி இணைப்புகள்
---------------

* ஐ.எம்.டி.பி இணையத்தளத்தில் தூ. கோ. ராகவாச்சாரி
**சுக்ரவாரி ஏரி** (*Shukrawari Lake*) இந்தியாவின் மகாராட்டிர மாநிலம் நாக்பூரில் அமைந்துள்ளது. சுக்ரவாரி தலாவ், காந்தி சாகர் ஏரி, மற்றும் யும்மா ஏரி என்று பல பெயர்களில் இது அழைக்கப்படுகிறது. நாக்பூரில் இராமன் அறிவியல் மையத்தின் எதிரில் சுக்ரவாரி ஏரி உள்ளது. 275 ஆண்டுகளுக்கும் மேலாக இருப்பதாகக் கூறப்படும் இந்த ஏரி, அப்போதைய நாக்பூரின் ஆட்சியாளரான சந்து சுல்தானால் நீர் வழங்கல் ஆதாரமாக நிறுவப்பட்டது. நீர்த்தேக்கத்துடன் இணைக்கப்பட்ட நாக் நதிக்கு நீரோடைகளை உருவாக்கி திருப்பி விடப்படும் வகையில் நீர்வளத்தை உருவாக்கி அதற்கு 'யும்மா தலாப்' என்று இவர் பெயரிட்டார். பின்னர், போன்சலே மற்றும் பிரிட்டிசு காலங்களில் இது 'சுக்ரவாரி தலாவ்' என்று அறியப்பட்டது போன்சலே வம்சத்தைச் சேர்ந்த ரகு முதலாம் போன்சலே 1742 ஆம் ஆண்டில் நாக்பூரை தனது அரசின் தலைநகராக அறிவித்தார்.

அழகிய செவ்வக வடிவிலான காந்தி சாகர் நீர்த்தேக்கம் இப்போது கல் சுவர்கள் மற்றும் இரும்புக் கம்பிகளால் மூடப்பட்டுள்ளது. ஏரியின் நடுவில் ஒரு சிறிய தீவு உள்ளது. அது ஒரு தோட்டமாகும். தோட்டத்தின் உள்ளூர் பெயர் சுபூன் தோட்டம் எனப்படுகிறது. சிவன் கோயில் மற்றும் இரவில் மஞ்சள் பாதரச ஒளியால் இத்தோட்டம் ஒளிர்கிறது.

மேற்கோள்கள்
-----------

1. ↑  "History" இம் மூலத்தில் இருந்து 17 ஏப்ரல் 2015 அன்று. பரணிடப்பட்டது.. .
**நகக்‌ஷதங்கள்** (Nakhakshathangal) 1986 ஆம் ஆண்டு வெளிவந்த மலையாள மொழித்திரைப்படம் ஆகும். இதன் கதை, மற்றும் திரைக்கதை உருவாக்கியவர் எம். டி. வாசுதேவன் நாயர் ஆவார். இப்படத்தின் இயக்குனர் ஹரிஹரன் ஆவார். இப்படத்தில் நடித்தற்காக நடிகை மோனிஷாவுக்கு சிறந்த இளம் நடிகைக்கான விருது கிடைத்தது.

கதை
---

குருவாயூர் கோவிலில் தன் மாமாவுடன் (திலகன்) பிரார்த்தனைக்காக வரும் 16 வயது பையனுக்கு (வினீத்) வயதான முதலாளியம்மாவின் துணைக்கு வந்திருக்கும் பெண்ணுடன் (மோனிஷா உண்ணி) அறிமுகம் கிடைக்கிறது. தன் மாமா கொடுக்கும் துன்பம் தாங்காமல் நம்பூதிரியின் (பி. ஜெயச்சந்திரன்) துணையுடன் அப்பெண்ணின் ஊருக்கே சென்று கல்லூரியில் படிக்கிறான். பின்னர் நம்பூதிரி இவனைமட்டும் விட்டுவிட்டு சென்றுவிட அப்பெண்ணின் முதலாளியின் வீட்டில் வேலைசெய்து கொண்டே படிக்கிறான். பல வேலைகளில் சாதூரியமாக நடந்துகொள்வதுகண்டு அந்த வீட்டு முதலாளியே படிக்கவைத்து தன் காது கேட்காத, பேசமுடியாத பெண்ணுக்கு (சலீமா) இவனைக் கேட்காமலே திருமணம் நிச்சயிக்கிறார். ஆனால் அவன் வேலைசெய்யும் பெண்ணின் மேல் காதல் கொண்டுள்ளான் என்று தெரிந்து திட்டுகிறார். முதலாளியின் மகள் வேலைக்காரப் பெண்ணுக்காக விட்டுக்கொடுக்கிறாள். அதே நேரத்தில் வேலைக்காரப்பெண் முதலாளி மகளுக்காக விட்டுக்கொடுக்கிறாள். ஆனால் கடேசியில் சோகத்தில் முடிகிறது. இது ஒரு முக்கோணக்காதல் கதையாகும்.

விருதுகள்
---------

**1987 தேசிய திரைப்பட விருதுகள்** 

* சிறந்த இளம் வயது நடிகை மோனிஷா உண்ணி
* சிறந்த பெண் பின்னணிப் பாடகருக்கான தேசியத் திரைப்பட விருது - சித்ரா

மேற்கோள்கள்
-----------

1. ↑  "Nakhakshathangal". malayalasangeetham.info.. பார்த்த நாள்: 2014-10-22.
2. ↑  "Nakhakshathangal". spicyonion.com இம் மூலத்தில் இருந்து 22 October 2014 அன்று. பரணிடப்பட்டது... பார்த்த நாள்: 2014-10-22.
3. ↑  "IMDB". *Nakhashathangal*. . 
[*தொடர்பிழந்த இணைப்பு*]
4. ↑

மேலும் பார்க்க
--------------

* இணையதள திரைப்பட தரவுத்தளத்தில் *நகக்‌ஷதங்கள் (திரைப்படம்)*
**சந்திர பானு குப்தா** (*Chandra Bhanu Gupta*) இந்தியாவின் உத்தரப்பிரதேச மாநில முதல்வராக மூன்று முறை பணியாற்றியுள்ளார். 1902 ஆம் ஆன்டு சூலை மாதம் 14 ஆம் நாளன்று இவர் பிறந்தார். 1970 ஆம் ஆண்டுகளில் இந்திய தேசிய காங்கிரசு மற்றும் ஜனதா கட்சியின் உறுப்பினராக இருந்தார். 1980 ஆம் ஆண்டு மார்ச்சு மாதம் பதினோராம் நாளன்று இவர் இறந்தார்.

ஆரம்ப கால வாழ்க்கை
------------------

அவர் 1902 ஆம் ஆண்டு அலிகார் மாவட்டத்தில் உள்ள அட்ரௌலி நகரத்தில் குப்தா பிறந்தார். 17 வயதில் இந்திய சுதந்திர இயக்கத்தில் சேர்ந்தார். ரௌலட் எதிர்ப்பு மசோதா சீதாபூரில் நடந்த ஆர்ப்பாட்டங்களில் பங்கேற்றார். 1929 ஆம் ஆண்டில் காங்கிரசு கட்சியின் லக்னோ நகரத் தலைவராக தேர்ந்தெடுக்கப்பட்டார்.

சமூக பங்களிப்பு
---------------

லக்னோவில் பல்வேறு கல்வி, சமூக நலன் மற்றும் கலாச்சார மையங்களை நிறுவிய மோதிலால் நேரு நினைவு சங்கத்தின் முக்கிய சக்தியாக குப்தா இருந்தார். இதில் ரவீந்திரலயா, குழந்தைகள் அருங்காட்சியகம், பால் வித்யா மந்திர், லக்னோ ஆச்சார்யா நரேந்திர தேவ் விடுதி, ஓமியோபதி மருத்துவமனை, பல பட்டப் ஒஅடிப்பு கல்லூரிகள் மற்றும் லக்னோவில் உள்ள பொது நூலகம் ஆகியவை இப்பட்டியலில் அடங்கும். நிர்மல் சந்திர சதுர்வேதியிடம் தீவிரமாக ஆலோசனை பெற்று, நகரின் சமூக, கலாச்சார மற்றும் கல்வி வளர்ச்சிக்காக பல திட்டங்களை இவர் அறிமுகப்படுத்தினார்.

தேர்தல் அரசியல்
---------------

சந்திர பானு குப்தா 1952 ஆம் ஆண்டில் லக்னோ நகர கிழக்கில் இருந்து உ.பி சட்டமன்றத் தேர்தலில் தனது எதிராகப் போட்டியிட்ட ஜனசங்கப் போட்டியாளரைத் தோற்கடித்து வெற்றி பெற்றார். ஆனால் 1957 இல் அதே தொகுதியில் பொதுவுடமைக் கட்சியின் திரிலோகி சிங்கிடம் தோற்றார். பின்னர் அந்த சட்டமன்றத்தின் ஐந்தாண்டு கால ஆட்சியின் போதே இவர் முதலமைச்சரானார். இடைத்தேர்தலில் போட்டியிட்டு இவர் வெற்றி பெற்றிருக்கலாம் அல்லது எம்எல்சி ஆகியிருக்கலாம். ஆனால் 1962 இல் ராணிகேத் தெற்கு தொகுதியில் இருந்து எம்எல்ஏ ஆனார். 1967 மற்றும் 1969 தேர்தல்களில், இவர் ராணிகேட் சட்டமன்ற தொகுதியில் இருந்து தேர்ந்தெடுக்கப்பட்டார். 1970 ஆம் ஆண்டில், இந்திய தேசிய காங்கிரசு உறுப்பினராக இருந்த திரிபுவன் நாராயண் சிங்கின் உத்தரப் பிரதேசத்தின் முதல்வராக பதவியேற்கும் அவர் முயற்சியை ஆதரித்தார், ஆனால் அரசாங்கம் நீண்ட காலம் நீடிக்கவில்லை.

மேற்கோள்கள்
-----------

1. ↑
2. ↑  "Indian states after 1947 M-W". Rulers.org. .
3. 1 2  "The Sunday Tribune - Books". Tribuneindia.com இம் மூலத்தில் இருந்து 2013-12-05 அன்று. பரணிடப்பட்டது.. .
4. ↑  Lila Dhar (2009). *Bhartiya Charit Kosh*. Sharma Rajpal & Sons. பன்னாட்டுத் தரப்புத்தக எண்:9788174831002.. பார்த்த நாள்: 2014-05-21.
5. ↑  "Central leaders trying to find a replacement for UP Chief Minister Ram Naresh Yadav". *India Today*. .

வெளி இணைப்புகள்
---------------

| அரசியல் பதவிகள்
 |
| --- |
|
| முன்னர்**சம்பூர்ணானந்த்** | **உத்தரப் பிரதேச முதலமைச்சர்களின் பட்டியல்**7 டிசம்பர் 1960 – 2 அக்டோபர் 1963 | பின்னர்**சுசேதா கிருபளானி** |
|
| முன்னர்**சுசேதா கிருபளானி** | **உத்தரப் பிரதேச முதலமைச்சர்களின் பட்டியல்**14 மார்ச் 1967 – 3 ஏப்ரல் 1967 | பின்னர்**சரண் சிங்** |
|
| முன்னர்***ஜனாதிபதி ஆட்சி*  உத்தரப்பிரதேச ஆளுநர்,  டாக்டர் பி ஜி ரெட்டியால் நிர்வகிக்கப்படுகிறது, பதவி முன்பு - சரண் சிங்** | **உத்தரப் பிரதேச முதலமைச்சர்களின் பட்டியல்**26 பிப்ரவரி 1969 – 18 பிப்ரவரி 1970 | பின்னர்**சரண் சிங்** |
***டான்*** (*Dawn*) என்பது பாகிஸ்தானிலிருந்து வெளிவருகின்ற மிகவும் பழமையான, அதிகம் வாசிக்கப்படுகின்ற ஒரு ஆங்கில நாளிதழாகும்.

துவக்கம்
--------

இவ்விதழ் முகம்மது அலி ஜின்னாவால் புதுதில்லியில் (பிரித்தானியாவின் இந்தியா, இந்தியா) 26 அக்டோபர் 1941இல் அகில இந்திய முஸ்லீம் லீக்கின் இதழாகத் துவங்கப்பட்டது. இதன் முதல் இதழ் லடிபி அச்சகத்தில் 12 அக்டோபர் 1942இல் அச்சிடப்பட்டது. முதலில் இது வார இதழாக வெளிவந்தது..

பிற இதழ்கள்
-----------

இவ்விதழ் பாகிஸ்தான் ஹெரால்டு பதிப்பகத்தாரால் வெளியிடப்படுகிறது. இவர்கள் ஹெரால்டு என்னும் பருவ இதழையும், ஸ்பைடர் என்னும் தகவல் தொழில்நுட்ப இதழையும் அரோரா என்னும் விளம்பர ஊடக இதழையும் வெளியிடுகின்றனர்.

கிளைகள்
-------

இவ்விதழின் அலுவலகங்கள் கராச்சி, சிந்த், லாகூர் மற்றும் இஸ்லாமாபாத் ஆகிய இடங்களில் உள்ளன.

இணைப்புகள்
----------

* இதழின் தளம்

சான்றுகள்
---------

1. ↑  "16 English newspapers published locally in Pakistan" இம் மூலத்தில் இருந்து 2022-03-30 அன்று. பரணிடப்பட்டது.. .
2. ↑  GoogleBooks, p.236
3. ↑  Long, Roger D. (27 August 2017). "Dawn Delhi I: Genesis of a Newspaper" (in en). *DAWN.COM*.. பார்த்த நாள்: 27 August 2017.
4. ↑  "Our International Business Representatives". Dawn Media Group இம் மூலத்தில் இருந்து 30 June 2006 அன்று. பரணிடப்பட்டது... பார்த்த நாள்: 29 July 2017.
**ரோகின்டன் பாலி நரிமன்** (பிறப்பு: 13 ஆகத்து, 1956) இந்திய உச்ச நீதிமன்றத்தின் முன்னாள் நீதிபதி ஆவார். இவர் பாலி சாம் நரிமன் என்னும் உலக அளவில் புகழ் பெற்ற சட்ட அறிஞரின் மகன் ஆவார். நீதிபதி வெங்கடாசலையா என்பவர் ரோகின்டன் பாலி நாரிமனை சீனியர் கவுன்சலாக அமர்த்தினார். முப்பது ஆண்டுகள் சட்டத் துறையில் அறிவும் அனுபவமும் கொண்டவர்.

கல்வியும் தொழிலும்
------------------

ரோகின்டன் பள்ளிப் படிப்பை மும்பையில் முடித்தார். வணிகவியல் பட்டப் படிப்பையும் சட்டக் கல்வியையும் தில்லிப் பல்கலைக் கழகக் கல்லூரிகளிலும் பயின்றார். 1980-81 இல் ஆர்வர்டு சட்டப் பள்ளியில் படித்து எல்.எல்.எம். பட்டமும் பெற்றார்.
மும்பை உயர் நீதி மன்றத்தில் 3 ஆண்டுகள் வழக்குரைஞராகப் பணி புரிந்தார்.
உச்சநீதி மன்ற நீதிபதி வெங்கடாசலையா ரோகின்டனின் திறமையைக் கருத்தில் கொண்டு சீனியர் கவுன்சலாக இவரை அமர்த்தினார். அப்போது இருந்த வயது வரம்பு விதியை மாற்றி இவர் அப்பதவிக்கு அமர்த்தப்பட்டார் என்பது குறிப்பிடத்தக்கது 
2011-13 ஆண்டுகளில் இந்தியாவின் சொலிசிடர் செனரல் பதவியை வகித்தார். 2014 சூலைத் திங்கள் முதல் உச்ச நீதிமன்ற நீதிபதியாகப் பணிபுரிந்து வருகிறார்

பிற ஈடுபாடுகள்
--------------

பார்சி மதக் குருமாருக்குரியத் தகுதிகளைப் பெற்றவர். பார்சிக் கோவில்களில் பூசை செய்வார்.பார்சி இன மக்களுக்குத் திருமணச் சடங்குகளைச் செய்து வைப்பார். பீத்தோவன் போன்ற மேற்கத்திய இசையைக் கேட்பதில் நாட்டம் கொண்டவர்.
வரலாறு, தத்துவம், இலக்கியம், அறிவியல் ஆகியத் துறை நூல்களைப் படிக்கும் ஆர்வம் கொண்டவர்.
அரசியல் சட்டங்கள், சிவில் சட்டங்கள் தொடர்பான பல சொற்பொழிவுகளை நிகழ்த்தியுள்ளார்.
நியூயார்க்கு பிலடெல்பியா போன்ற நாடுகளுக்குச் சென்று தம் மதமான சொராஸ்டிரிய மதம், பிற மதங்கள் பற்றிய ஆய்வு உரைகளை ஆற்றியுள்ளார். உச்ச நீதி மன்ற வழக்கறிஞர்கள் நல அறக்கட்டளை உருவாக்குவதில் துணை நின்றார்.

மேற்கோள்
--------

 பரணிடப்பட்டது 2014-10-20 at the வந்தவழி இயந்திரம்

  

 பரணிடப்பட்டது 2014-10-20 at the வந்தவழி இயந்திரம்


| * பா
* உ
* தொ
அமர்வில் உள்ள இந்திய உச்ச நீதிமன்ற நீதிபதிகள் |
| --- |
| 
* தனஞ்சய யஷ்வந்த் சந்திரசூட்
	+ இ.த.நீ.

 |
| 
1. சஞ்சய் கிஷன் கவுல்
2. சஞ்சீவ்\_கண்ணா
3. பூஷண் இராமகிருஷ்ண கவாய்
4. சூர்யா காந்த்
5. அனிருத்த போஸ்
6. அ. சோ. போபண்ணா
7. ஸ்ரீபதி ரவீந்திர பட்
8. ஹிருஷிகேஷ் ராய்
9. அ. சி. ஓகா
10. விக்ரம் நாத்
11. ஜிதேந்திர குமார் மகேசுவரி
12. ஹிமா கோலி
13. பெ. வெ. நாகரத்னா
14. ச. தே. ரவிகுமார்
15. எம். எம். சுந்தரேஷ்
16. பேலா மாதுர்யா திரிவேதி
17. பாமிதிகாந்தம் சிறீ நரசிம்மா
18. சுதன்சூ துலியா
19. சாம்செட் பர்சோர் பார்திவாலா
20. தீபாங்கர் தத்தா
21. பங்கஜ் மித்தல்
22. சஞ்சய் கரோல்
23. பு. வெ. சஞ்சய் குமார்
24. அஹ்ஸானுத்தீன் அமானுல்லாஹ்
25. மனோஜ் மிசுரா
26. இராஜேசு பிண்டால்
27. அரவிந்த் குமார்
28. பிரசாந்த் குமார் மிசுரா
29. க. வெ. விசுவநாதன்
30. உஜ்ஜல் புயான்
31. சரசா வெங்கடநாராயண பாட்டி

 |
| இந்தியத் தலைமை நீதிபதிகள் |
**கியாசுதின் மக்முத் சா** (*Ghiyasuddin Mahmud Shah*) வங்காள சுல்தானகத்தை கி.பி.1533 முதல் 1538 வரை ஆட்சி செய்த உசைன் ஷாஹி வம்சத்தின் கடைசி சுல்தான் ஆவார். வம்சம் 1494 இல் இவரது தந்தை அலாவுதீன் உசைன் சா என்பவரால் நிறுவப்பட்டது.

வரலாறு
------

வங்காளப்பீடியா இவரை ஒரு "பலவீனமான, இன்பத்தை விரும்பும் மற்றும் எளிதில் அணுகக் கூடிய ஆட்சியாளர்" என்று மதிப்பிடுகிறது. இவர் "...தனது ஆட்சியின் போது வங்காளத்தை சூழ்ந்த அரசியல் பிரச்சனைகளுக்கு இராஜதந்திர தொலைநோக்கு அல்லது நடைமுறை அணுகுமுறை எதுவும் கொண்டிருக்கவில்லை". இவரது ஆட்சியானது, இவரது தளபதியும் சிட்டகொங்கின் ஆளுநருமான குதா பக்சு கான், மற்றும் ஹாஜிபூரின் ஆளுநரான மக்தூம் ஆலம் ஆகியோரின் கிளர்ச்சிகளால் ஆளானது.

இவரது ஆட்சியின் போது போர்த்துகீசியர்கள் 1534 இல் சிட்டகொங்கிற்கு வந்தனர். அவர்கள் சிறைபிடிக்கப்பட்டு கௌடா நகரத்தில் குற்றச்சாட்டின் பேரில் கைதிகளாக அனுப்பப்பட்டனர். பின்னர், அவர்களின் மேன்மையை அறிந்துகொண்டு அவர்களுடன் சமரசம் செய்து, சிட்டகொங் மற்றும் கூக்ளியில் தொழிற்சாலைகள் மற்றும் வணிக நிலையங்களை நிறுவ அனுமதித்தார். பின்னர், போர்த்துகீசியர்களின் உதவியுடன், தெலியாகர்ஹி கணவாயை (கி.பி. 1536) படையெடுப்பைத் தடுத்தார். கியாசுதீன் மக்மூத் சா மற்றும் இவரது போர்த்துகீசிய கூட்டாளிகள் 6 ஏப்ரல் 1538 இல் சேர் சா சூரியால் தோற்கடிக்கப்பட்டனர். முகலாய பேரரசர் உமாயூனிடம் இவர் செய்த முறையீடுகள் பதிலளிக்கப்படவில்லை.

இறப்பு
------

மேலும் இவரது இரண்டு மகன்கள் ஆப்கானியர்களால் தூக்கிலிடப்பட்டதை அறிந்ததும் வருத்தம் அடைந்தார்.  சேர் சா சூரி, கௌடாவை முற்றுகையிட்டபோது ஏற்பட்ட காயங்களால் கியாசுதீன் இறந்தார்.

இதனையும் காண்க
--------------

* வங்காள வரலாறு
* வங்காளதேச வரலாறு
* இந்திய வரலாறு

மேற்கோள்கள்
-----------

1. 1 2 3 4 5  வார்ப்புரு:Cite Banglapedia
2. ↑  "Banglapedia - Ghiyasuddin Mahmud Shah". .
3. ↑  "Ghiyasuddin Mahmud Shah - Banglapedia". .
4. ↑  Chandra, Satish (2007) (in en). *History of Medieval India: 800-1700*. Orient BlackSwan. பக். 216. பன்னாட்டுத் தரப்புத்தக எண்:978-81-250-3226-7. .

|
|  |
| முன்னர்**இரண்டாம் அலாவுதீன் பிரூசு சா** | **உசைன் ஷாஹி வம்சம்**1533–1538 | பின்னர்**சூர் பேரரசு** |
**மானாமதுரை சோமநாதசுவாமி கோயில்** தமிழ்நாட்டில் சிவகங்கை மாவட்டம், மானாமதுரை என்னும் ஊரில் அமைந்துள்ள சிவன் கோயிலாகும்.

அமைவிடம்
--------

கடல் மட்டத்திலிருந்து சுமார் 94 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 9°41'36.6"N, 78°27'07.9"E (அதாவது, 9.693502°N, 78.452205°E) ஆகும்.

வரலாறு
------

இக்கோயில் பத்தாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சோமநாத சுவாமி, ஆனந்தவள்ளி அம்மன் சன்னதிகளும், விநாயகர், சுப்பிரமணியர், பைரவர், சதாசிவ பிரம்மேந்திராள் உபசன்னதிகளும் உள்ளன. இங்குக் கோயில் தேர், கோயில் கல்வெட்டு போன்றவை உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

தொன்மம்
-------

சந்திரன் 27 நட்சத்திங்களை மனைவிகளாகக் கொண்டிருக்கிறான். அந்த மனைவிகளில் ரோகிணி, கார்த்திகை ஆகிய இருவர் மீது மட்டும் மிகுதியான அன்புகொண்டவனாக இருக்கிறான். இதைக்கண்டு கோபமுற்ற அவனது மற்ற மனைவிகள் இதுபற்றி தம் தந்தை தட்சனிடம் முறையிடுகின்றனர். இதைக் கேட்டு சினமடைந்த தட்சன், சந்திரனுக்குச் சாபம் கொடுக்கிறான். சாபத்தினால் வெப்பு நோயால் பாதிக்கப்பட்டு, சந்திரன் தேயத் தொடங்குகிறான். தன் சாபத்துக்கு விமோச்சனம் என்றவென்று அகத்தியரிடம் சந்திரன் கேட்கிறான். அதற்கு அவர் வடக்கில் இருந்து தெற்கு நோக்கிப் பாயும் ஆற்றின் மேற்குக் கரையில் உள்ள வில்வ வனத்தில் உள்ள லிங்கத்தை கோயில்கட்டி வணங்கினால் இந்தப்பிணி நீங்கும் என்று கூறினார். அதன்படியே சந்திரனும் செய்து தன் பிணியை நீக்கிக்கொண்டான். மேலும் சந்திரனின் வேண்டுகோளுக்கு இணங்க, சிவபெருமான் தன் திருமுடியில் சந்திரனுக்கு இடம் தந்ததாக கோயில் தல வரலாறு தெரிவிக்கிறது.

பூசைகள்
-------

இக்கோயிலில் காரணாகம முறைப்படி நான்கு காலப் பூசைகள் நடக்கின்றன. சித்திரை மாதம் 8ம் திருநாள் மற்றும் 9ம் திருநாள் முக்கிய திருவிழாவாக நடைபெறுகிறது. ஆடி மாதம் திருவிழா நடைபெறுகிறது. சித்திரை மாதம் தேரோட்டம் நடைபெறுகிறது. மார்கழி மாதம் தேய்பிறை அஷ்டமியன்று உலக ஜீவராசிகளுக்கு படியளக்கும் விழா நடத்தப்படுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: 19 பெப்ரவரி 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: 19 பெப்ரவரி 2017.
3. ↑  ஸ்ரீபுரம் சுப்ரமணியன் (26 ஏப்ரல் 2018). "மானாமதுரையில் வீர அழகர்". *கட்டுரை* (தி இந்து தமிழ்).. பார்த்த நாள்: 21 சூன் 2018.
4. ↑  "ஆனந்தவல்லி சோமநாதர் கோயிலில் ஜீவராசிகளுக்கு படியளக்கும் விழா". *செய்தி* (தினகரன்). 14 சனவரி 2015.. பார்த்த நாள்: 21 சூன் 2018.
**நீரஜா பனோட்** (*Neerja Bhanot*, 7 செப்டம்பர் 1963 முதல் 5 செப்டம்பர் 1986) என்பவர் பான் அம் விமான நிறுவனத்தின் விமான பணிப்பெண் ஆவார். தீவிரவாதிகளால் கடத்தப்பட்ட பான் அம் 73 என்ற விமானத்தில் இருந்து பயணிகளைக் காப்பாற்றிய பொழுது தீவரவாதிகளால் சுடப்பட்டு உயிரிழந்தார். இந்தியாவின் குடிமக்களின் வீரதீர செயல்களுக்கு வழங்கப்படும் உயரிய அசோகச் சக்கர விருது இவருக்கு வழங்கப்பட்டது. அசோகச் சக்கர விருது பெற்ற மிக இளவயது குடிமகன் என்ற பெருமையும் இவருக்கு உண்டு.

2004ஆம் ஆண்டில் இந்திய அஞ்சல் துறை இவர் நினைவாக ஒரு அஞ்சல் தலை வெளியிட்டது.

ஆரம்ப வாழ்க்கை மற்றும் கல்வி
----------------------------

இந்தியாவின் சண்டிகரில் பிறந்த பானோட், பஞ்சாபி குடும்பத்தில் மும்பையில் வளர்க்கப்பட்டார்.மும்பை பத்திரிகையாளரான ஹரிஷ் பானோட் - ரமா பானோட் ஆகியோரின் மகள் ஆவார். அவருக்கு அகில் மற்றும் அனீஸ் பானோட் என்னும் இரண்டு சகோதரர்கள் இருந்தனர். சண்டிகரில் உள்ள சேக்ரட் ஹார்ட் சீனிஷ் பிரீமேசல் பள்ளியில் தனது ஆரம்பக் கல்வியைப் பெற்றார். அந்தக் குடும்பம் பாம்பேவுக்கு (பின்னர் மும்பை என்று பெயர் மாற்றம் பெற்றது) சென்றபோது, ​​பாம்பே ஸ்காட்டிஷ் பள்ளியில் படிப்பை தொடர்ந்தார், பின்னர் மும்பையில் புனித சேவியர் கல்லூரியில் பட்டம் பெற்றார். மும்பையில் அவர் வடிவழகு பணிக்கு முதன்முதலில் அறிமுகமானார், அதுவே அவரது வடிவழகு தொழில் தொடங்கப்பட்டதாகும். நடிகர் ராஜேஷ் கன்னாவின் மிகப்பெரிய ரசிகர் ஆவார். அவரது வாழ்நாளில் அவரது படங்களில் இருந்த மேற்கோள்களை மேற்கோள் காட்டினார்.

வாழ்க்கைபோக்கு:
---------------

பானட் 1985 ஆம் ஆண்டில் ஃப்ராங்க்ஃபுல் - இந்தியா வழிகாட்டல்களுக்காக ஒரு இந்திய விமானப் பணியாளரைக் கொண்டுவர முடிவு செய்தபோது, ​​பானோவுடன் விமான உதவியாளர் வேலைக்கு விண்ணப்பித்தார். பாட்னமில் பணிபுரிந்த சமயத்தில் அவர் ஒரு வெற்றிகரமான வடிவழகு வாழ்க்கையை கொண்டிருந்தார்.

மேற்கோள்கள்
-----------

1. ↑  "Brave in life, brave in death by Illa Vij". *The Tribune*. 13 November 1999. .
2. ↑  "Nominations invited for Neerja Bhanot Awards". *இந்தியன் எக்சுபிரசு*. 5 September 2006. .
3. ↑  Rajghatta, Chidanand (17 January 2010). "24 yrs after Pan Am hijack, Neerja Bhanot killer falls to drone". தி டைம்ஸ் ஆஃப் இந்தியா இம் மூலத்தில் இருந்து 2011-08-11 அன்று. பரணிடப்பட்டது.. .
4. ↑  "Stamp on Neerja released". The Tribune. 9 October 2004. .
5. ↑  "Pak frees Pan Am hijack quartet", *The Telegraph*, 4 January 2008.
**தோவாளை தேசாசாரியாள் வீரவநங்கை அம்மன் கோயில்** தமிழ்நாட்டில் கன்னியாகுமரி மாவட்டம், தோவாளை என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் ஓர் ஆயிரம் ஆண்டு என்ற முறையில் குறிப்பிட்டு கோயில் எண்ணெய் போன்ற பொருட்கள் வாங்கிய கணக்குகள் இருக்கிறது. ஆயிரம் வருடத்திற்கு முன்பான கணக்குகள் இருப்பதால் இக்கோவில் ஆயிரம் ஆண்டு முன்பான கோயில் என்பது தெரியவருகிறது.[]

கோயில் அமைப்பு
--------------

இக்கோயிலில் வடக்கு நோக்கிய தேச ஆச்சாரியாள் வீரநங்கை அம்மன் சன்னதியும், கிழக்கு நோக்கிய விநாயகர், தெற்கு நோக்கிய பைரவர் மற்றும் கிழக்கு நோக்கிய பூதத்தான் ஆகிய உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது மற்றும் பரம்பரை காராமை அர்ச்சகர்களால் பூஜைகள் நடைபெற்றறு வருகிறது

பூசைகள்
-------

இக்கோயிலில் இரண்டு காலப் பூசைகள் நடக்கின்றன. பங்குனி மாதம் காளியூட்டுத் திருவிழா முக்கிய திருவிழாவாக நடைபெறுகிறது. ஐப்பசி மாதம் மாதப்பிறப்பு திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
கட்டிடம் in Gujarat, Indiaவார்ப்புரு:SHORTDESC:கட்டிடம் in Gujarat, India
**மகர்புரா அரண்மனை** (*Makarpura Palace*) என்பது இன்றைய இந்தியாவின் குஜராத்தின் வதோதராவில் உள்ள பரோடா மாநிலத்தின் கெய்க்வாட்சின் அரச அரண்மனை ஆகும். இது இத்தாலிய பாணியில் 1870-ஆம் ஆண்டில் மகாராஜா கெந்தே ராவால் கட்டப்பட்டது.  இது அரச குடும்பத்தால் கோடைகால வசிப்பிடமாகவும், வேட்டையாடும் இடமாகவும் பயன்படுத்தப்பட்டது.   இந்த அரண்மனை இப்போது இந்திய விமானப்படையால் எண்.17 டெட்ரா பள்ளி எனப்படும் பயிற்சிப் பள்ளியாகப் பயன்படுத்தப்படுகிறது.

வரலாறு
------

1866 ஆம் ஆண்டில், பரோடாவின் மகாராஜா, கந்தே ராவ்,   ஆண்டில் முடிக்கப்பட்ட ஒரு புதிய அரண்மனையைக் கட்டினார்  1856 முதல் 1870 வரை பரோடாவை ஆண்ட கந்தேராவ் II கெய்க்வாட்டின் சகோதரர் மல்கர் ராவ் கெய்க்வாட் இந்த அரண்மனையின் ஒரு பகுதியை அழித்ததாகக் கூறப்படுகிறது.  இது 1883-1890 ஆண்டுகளுக்கு இடையில் மகாராஜா சாயாஜிராவ் கெய்க்வாட் III ஆல் விரிவாக்கப்பட்டு புதுப்பிக்கப்பட்டது மற்றும் அதே இத்தாலிய மறுமலர்ச்சி பாணியில் ராபர்ட் ஃபெலோஸ் சிஷோல்ம் (1840-1915) வடிவமைத்தார்.  இந்த அரண்மனை பல ஆண்டுகளாக இந்திய விமானப்படையின் பயிற்சிப் பள்ளியாக பயன்படுத்தப்பட்டது.

அமைவிடம்
--------

கந்தேராவ் II கெய்க்வாட் மகர்புராவுக்கு அருகில் உள்ள தானியாவியில் நிறைய நேரம் செலவிட்டார்; அது அப்போது *ஷிகர்கானா* என்று அழைக்கப்பட்டது. மான் சரணாலயத்திற்கு அருகாமையில் இருப்பதால், அரண்மனைத் தளம் மகர்புராவில் தேர்ந்தெடுக்கப்பட்டது.

கட்டமைப்பு மற்றும் நிலப்பரப்பு
------------------------------

இந்த அரண்மனை இரண்டு பகுதிகளாகப் பிரிக்கப்பட்ட மூன்று அடுக்குகளைக் கொண்டது. ஒரு பகுதி இரண்டாம் கந்தேராவ் கெய்க்வாட் என்பவரால் கட்டப்பட்டது, மற்றொரு பகுதி மகாராஜா மூன்றாம் சாயாஜிராவ் கெய்க்வாட் என்பவரால் கட்டப்பட்டது. இரண்டு பகுதிகளும் ஒரே மாதிரியானவை. இவை இத்தாலிய மறுமலர்ச்சி கட்டிடக்கலையை பிரதிபலிக்கின்றன. இந்த இரண்டு பகுதிகளும் தரை மற்றும் முதல் தள மட்டங்களில் உள்ள தாழ்வாரங்களால் இணைக்கப்பட்டுள்ளன. இத்தாலிய பாணி பல்வளைவு நீரூற்றுகளுடன் கூடிய ஒற்றை அடுக்குடைய வளைதளத்தால் மூடப்பட்ட வாகனங்கள் உட்புகுந்து சென்று ஒரு வளாகத்திற்குள் செல்லும் அமைப்பு உள்ளது. 

இது அலங்கார வளைவுகளைக் கொண்ட பலகணிகள் மற்றும் மரப்படிக்கட்டுகளுடன் நூற்றுக்கும் மேற்பட்ட அலங்கரிக்கப்பட்ட செங்கல் அறைகளைக் கொண்டுள்ளது. மேலே செல்ல செல்ல வளைவின் அளவு சிறியதாகிறது. 

அரண்மனையின் பின்புறம் படிக்கட்டுகளால் இணைக்கப்பட்ட மற்றும் சஜ்ஜாக்களால் நிழலிடப்பட்ட அடுக்கு மாடிகளைக் கொண்டுள்ளது. 

அரண்மனை 130 ஏக்கர் பரப்பளவில் ஜப்பானிய பாணி தோட்டத்தைக் கொண்டுள்ளது. இது அரச தாவரவியல் பூங்காவின் கட்டிடக் கலைஞரான வில்லியம் கோல்ட்ரிங் என்பவரால் வடிவமைக்கப்பட்டது. தோட்டத்திற்கு கியூ என்று பெயரிடப்பட்டது மற்றும் நீச்சல் குளம், அன்னங்கள் கொண்ட ஏரி ஆகியவற்றைக் கொண்டிருந்தது. அரசர் அரண்மனைக்கு வருகை தந்த போது அவரை வரவேற்க யானைத் தந்த நீரூற்றுகள் செயல்பட்டன.   

ஒரு காலத்தில் வர்ணம் பூசப்பட்ட கூரைகள், பிரமாண்டமான மரப் படிக்கட்டுகள், வெளிப்புறத்தைப் பாதுகாக்க சிறப்பாக வடிவமைக்கப்பட்ட பூச்சுகள் கொண்ட , சரவிளக்குகள் மற்றும் மரச் சாமான்களைக் கொண்டிருந்த அரண்மனையின் உட்புறம் தற்போது மிகவும் பாழடைந்த நிலையில் உள்ளது.

பிரபலமான கலாச்சாரத்தில்
-----------------------

1924 ஆம் ஆண்டு பேசாப படமான <i id="mwTg">பிருத்வி வல்லப்</i> அரண்மனையைச் சுற்றி படமாக்கப்பட்டது.

மேற்கோள்கள்
-----------

1. 1 2 3  "Incredible India | Makarpura Palace". .
2. 1 2 3 4 5 6 7 8 9  "Makarpura Palace". .
3. 1 2 3   *Rags To Uniform*. .
4. ↑
5. ↑
**பத்ருதின் தியாப்ஜி**(பிறப்பு : 10 அக்டோபர் 1844 - இறப்பு 19 ஆகஸ்ட் 1906) பிரிட்டிஷ் இந்தியாவைச் சேர்ந்த ஒரு பிரபல வழக்கறிஞர், செயற்பாட்டாளர் மற்றும் அரசியல்வாதி ஆவார். பம்பாய் உயர்நீதிமன்றத்தின் பாரிஸ்டராக பயிற்சி பெற்ற முதல் இந்தியரும் இவரே. இந்திய தேசிய காங்கிரஸின் மூன்றாவது தலைவராகவும் பணியாற்றினார் என்பது குறிப்பிடத்தக்கது. இவர் இந்திய தேசிய காங்கிரசின் முதல் முஸ்லிம் தலைவரும் ஆவார்.

பிறப்பு
-------

பிரிட்டிஷ் இந்தியாவின் பம்பாய் மாகாணத்தில் 1844 ஆம் ஆண்டு அக்டோபர் 10 ஆம் நாள் சுலைமான் பொஹ்ரா சமூகத்தின் உறுப்பினரான முல்லாஹ் தியாப் அலி பாய் மியான் என்பவருக்கு மகனாக பிறந்தார்.

கல்வி
-----

இந்தியாவில் ஆங்கிலேயருக்கு எதிரான சுதந்திரப்போராட்டத்தின் போது முஸ்லிம்கள் ஆங்கிலேயரை எதிர்த்ததைப்போல், ஆங்கில கல்விமுறையையும் எதிர்த்து வந்தனர். அத்தகைய கால கட்டத்தில் தனது ஏழு மகன்களையும் கல்வி கற்க இங்கிலாந்திற்கு அனுப்பி கல்வி கற்க செய்தார் இவர் தந்தை.

இவரது மூத்த சகோதரர், கமருத்தீன், இங்கிலாந்து மற்றும் வேல்ஸில் அனுமதிக்கப்பட்ட முதல் இந்திய வழக்கறிஞராக இருந்தார், இவரது சகோதரரின் மீதான ஈர்ப்பால், 15 வயதான பத்ருதின் சட்டம் பயில தூண்டியது.நியுபரி ஹை பார்க் கல்லூரியில் கல்வி பயின்றார்.

இந்தியாவில் கவர்னர் ஜெனரலாக இருந்து ஓய்வு பெற்ற எலன்பரோவிற்கு அறிமுக கடிதங்களை அளித்தார் இவர் தந்தை, 1863 ஆம் ஆண்டில் லியோ பல்கலைக்கழகத்திலும் தொடர்ந்து மிடில் டெம்பிள் சட்ட கல்லூரியிலும் கல்வி பயின்றார். கண்பார்வை பிரச்சனையால் அவதிப்பட்ட தியாப்ஜி 1864 ஆம் ஆண்டு பம்பாய் திரும்பினார். 1865 ஆம் ஆண்டில் மீன்டும் கல்வியை தொடர்ந்த இவர் 1867 ஆம் ஆண்டு வழக்கறிஞராக பட்டம் பெற்றார்..

இந்தியா திரும்புதல்
-------------------

டிசம்பர் 1867 ஆம் ஆண்டில் பம்பாய்க்கு திரும்பியப்பின், பம்பாய் உயர்நீதி மன்றத்தின் முதல் இந்திய பாரிஸ்டர் ஆனார் தியாப்ஜி.

இதையும் பார்க்க
---------------

இந்திய தேசிய காங்கிரஸ் கட்சி தலைவர்கள் பட்டியல்

ஆதாரங்கள்
---------

1. ↑   மூன்று முற்போக்கு தேசபகதர்கள் ஆங்கில புத்தகத்தில் -D E; கோகலே, கோபால் கிருஷ்ணா
**ஏமி லூ ஆடம்சு** (ஆங்கில மொழி: ***Amy Lou Adam***) (பிறப்பு: ஆகத்து 20, 1974) என்பவர் அமெரிக்க நாட்டு நடிகை ஆவார். இவர் தனது நகைச்சுவை மற்றும் பல வித்தியாசமான கதாபாத்திரங்களுக்கு பெயர் பெற்றவர், அத்துடன் உலகின் அதிக சம்பளம் வாங்கும் நடிகைகளின் வருடாந்திர தரவரிசையில் மூன்று முறை இடம்பெற்றுள்ளார். மற்றும் ஆறு அகாதமி விருதுகள் மற்றும் ஏழு பிரித்தானிய அகாடமி திரைப்பட விருதுகளுக்கான பரிந்துரைகளுடன் கூடுதலாக இரண்டு கோல்டன் குளோப் விருதுகள் உட்பட பல்வேறு பாராட்டுகளைப் பெற்றுள்ளார்.

இவர் அமெரிக்கன் ஹஸ்ல் (2013), அரைவல் (2016) போன்ற பல திரைப்படங்களிலும் அத்துடன் 2013 ஆம் ஆண்டு முதல் டிசி நீட்டிக்கப்பட்ட பிரபஞ்சத்தில் அமைக்கப்பட்ட மீநாயகன் படங்களில் லோயிஸ் லேன் என்ற கதாபாத்திரத்தை சித்தரித்து வெளியான மேன் ஆஃப் ஸ்டீல் (2013), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), ஜஸ்டிஸ் லீக் (2017) மற்றும் சாக் சினைடரின் ஜஸ்டிஸ் லீக் (2021) போன்ற படங்களில் நடித்துள்ளார்.

2014 ஆம் ஆண்டில் டைம் இதழில் உலகின் மிகவும் செல்வாக்கு மிக்க 100 நபர்களில் ஒருவராக இவர் பெயரிடப்பட்டார், மேலும் போர்ப்ஸ் பிரபலங்கள் 100 பட்டியலிலும் இடம்பெற்றார்.

ஆரம்பகால வாழ்க்கை
-----------------

ஆமி லூ ஆடம்சு ஆகஸ்ட் 20, 1974 இல் விசென்சாவில் அமெரிக்க பெற்றோர்களான கேத்ரின் மற்றும் ரிச்சர்ட் ஆடம்ஸின் மகளாகப் பிறந்தார். இவருக்கு நான்கு சகோதரர்கள் மற்றும் இரண்டு சகோதரிகள் உள்ளனர்.

மேற்கோள்கள்
-----------

1. ↑  "Batman v Superman: Dawn of Justice (2016)". Rotten Tomatoes இம் மூலத்தில் இருந்து June 2, 2017 அன்று. பரணிடப்பட்டது.. .
2. ↑  "Amy Adams Biography: Actress (1974)". Biography இம் மூலத்தில் இருந்து January 13, 2015 அன்று. பரணிடப்பட்டது.. .
3. ↑  Michael Shnayerson (December 18, 2008). "Some Enchanted Amy". *Vanity Fair* இம் மூலத்தில் இருந்து December 18, 2008 அன்று. பரணிடப்பட்டது.. .
4. ↑  West, Naomi (November 16, 2007). "Amy Adams: Happily ever after". *The Daily Telegraph* இம் மூலத்தில் இருந்து February 14, 2009 அன்று. பரணிடப்பட்டது.. .

வெளி இணைப்புகள்
---------------

* ஐ.எம்.டி.பி இணையத்தளத்தில் ஏமி ஆடம்சு
**அருணி மதூசா ராஜபக்ச** (சிங்களம்: අරුණි රාජපක්ෂ; ஆங்கிலம்: *Aruni Madusha Rajapaksha*, பிறப்பு 5 சனவரி 1984) இலங்கை திரைப்பட நடிகையும், மாடல் அழகியும், தொலைகாட்சித் தொகுப்பாளரும் ஆவார். 2007 ஆம் ஆண்டு இலங்கை அழகி பட்டத்தை வென்று 2008 ஆம் ஆண்டு பிரபஞ்ச அழகி அணிவகுப்பில் இலங்கையை பிரதிநிதித்துவ படுத்தி கலந்து கொண்டார். இவர் 2007ஆம் ஆண்டு சர்வதேச அழகி போட்டியிலும் பங்குபற்றி தரப்படுத்தலில் முதல் 15 இற்குள் இடம் பிடித்தார்.

ஆரம்பகால வாழ்கை
---------------

அருணி ராஜபக்ச இலங்கையில் கண்டியில் பிறந்தார். இவரின் தந்தை ஓய்வு பெற்ற காவல்துறை அதிகாரி ஆவார்.[] அருணி கண்டியில் அமைந்துள்ள சுவர்ணமாலி மகளிர் வித்தியாலயத்தில் கல்வி கற்றார். இவர் பாடசாலை நாட்களில் போதை ஒழிப்பு செயற்றிட்டங்களில் பங்கு பற்றியுள்ளார். கலைப்பிரிவில் கல்விகான பொது சான்றிதழ் மேலிநிலைத் தேர்விற்குப் பின் தொழில் நுட்ப கல்லூரியில் சேர்ந்தார். இவர் ஆடை அலங்கார அணி வகுப்புகளில் கலந்து கொண்டமை மாடலிங் துறையில் நுழைய வழி வகுத்தது.

அழகுராணியாக
-----------

2004 ஆம் ஆண்டு உடரட்ட மனிக்கே பட்டத்தை வென்றார். 2005 ஆம் ஆண்டு கேப்ரி அழகுராணியாக கீரிடம் சூடினார். இதுவே அவரது மாடலிங் துறையில் கிடைத்த முதல் வெற்றியாகும்.

2008 ஆம் ஆண்டில் பிரபஞ்ச அழகி போட்டியில் பங்குபற்றினார்.

2007 ஆம் ஆண்டு சீனாவில் நடைபெற்ற சுற்றுலா ராணி ( Tourism Queen ) போட்டியிலும் ஜப்பானில் நடைபெற்ற சர்வதேச ராணி போட்டியிலும் பங்குபற்றினார்.

2012 ஆம் ஆண்டு சீனாவில் நடைபெற்ற உலகின் மணப்பெண் போட்டியில் மூன்றாவது இடத்தை பிடித்தார்.

திரைப்பட விவரங்கள்
------------------

| ஆண்டு | படம் | பங்கு | மற்ற குறிப்புகள் |
| --- | --- | --- | --- |
| 2012 | *சூப்பர் சிக்ஸ்* | செரின் | முக்கிய நடிகை |
| 2015 | *மகாராஜா ஜெமுனு* | காலு மேனிக | நடிகை |
| 2015 | அட்ட்ரெஸ் நா (குவரி இல்லாதவர்கள்) | நதாலியா | துணை நடிகை |
| 2016 | *பத்தினி* | மாதவி | துணை நடிகை |
| 2016 | (ஒரு காதல் மெல்லிசை) அதாரனீய கதாவக் | தெவ்லி | இசை திரைப்படம் |

தொகுப்பாளராக
------------

ஹிரு தொலைகாட்சியில் ‘நிவாடுவட டிரவல் எகக்’ எனும் நிகழ்ச்சியை தொகுத்து வழங்கினார்.

குறிப்புகள்
-----------

1. ↑  Lakna Paranamanna (2008-12-14). "Udarata Menike on the ramp" இம் மூலத்தில் இருந்து 2016-03-04 அன்று. பரணிடப்பட்டது.. .
2. ↑  Dhananjani Silva (2008-08-17). "'A peek into 80 different countries’". .
3. ↑  "Sri Lanka’s Aruni Rajapaksha 3rd place at Bride of the World 2012". elankanews.com. 2012-11-01.. பார்த்த நாள்: 2015-01-06.
4. ↑  "Woman of value!". dailynews.lk. 2012-12-07.. பார்த்த நாள்: 2015-01-06.
5. ↑  "‘Address Nehe’ A plot about people without address". sundaytimes.lk. 2014-01-19.. பார்த்த நாள்: 2015-01-06.
6. ↑  "‘Adaraneeya Kathawak’ completes shooting". sundaytimes.lk. 2014-08-24.. பார்த்த நாள்: 2015-01-06.

வெளியிணைப்புகள்
---------------

* அருணி ராஜபக்ச -வாழ்க்கை வரலாறு சிங்கள சினிமா தகவல்
**இயன் ஜோசப் சோமர்ஹால்டர்** (*Ian Somerhalder*, பிறப்பு: டிசம்பர் 8, 1978) ஒரு அமெரிக்க நாட்டு நடிகர் மற்றும் விளம்பர நடிகர். பூனே கேரில், தி வாம்பயர் டைரீஸ் போன்ற தொலைக்காட்சித் தொடரில் நடித்து புகழ் பெற்றவர்.

ஆரம்பகால வாழ்க்கை
-----------------

சோமர்ஹால்டர், கோவிங்க்டன், லூசியானா, ஐக்கிய அமெரிக்கா வில் பிறந்தார். அவர், கோவிங்க்டன் உள்ள ஒரு தனியார் கத்தோலிக்க பள்ளியில் படித்தார். தனது 10 வயதிலிருந்து 13 வயது வரை வடிவழகு தொழிலை செய்தார். தனது 17வது வயதில் நடிப்பு துறைக்கு வந்தார்.

திரைத்துறை
----------

2000 ஆம் ஆண்டில், யங் அமெரிக்கன்ஸ் என்ற திரைத் தொடரில் நடித்தார். பின்னர், 2007ல் வெளியான தி ரூல்ஸ் ஆஃப் அற்றாக்சன் என்ற திரைப்படத்திலும் நடித்தார். பலவற்றில் நடித்திருந்தாலும், பூனே கேரில் என்ற திரைத்தொடரே குறிப்பிடத்தக்கது. இது 2004ம் ஆண்டு முதல் வெளியானது.

  

### திரைப்படங்கள்

* 1998 செலிப்ரிட்டி
* 2001 லைஃப் அஸ் எ ஹவுஸ்
* 2002 சேஞ்சிங் ஹார்ட்ஸ்
* 2002 தி ரூல்ஸ் ஆஃப் அற்றாக்சன்
* 2004 இன் எனிமி ஹேன்ட்ஸ்
* 2004 தி ஓல்டு மேன் அன்டு தி ஸ்டுடியோ

### திரைத் தொடர்கள்

* 1997 தி பிக் ஈசி
* 1999 நவ் அன்டு எகய்ன்
* 2000 யங் அமெரிக்கன்ஸ்
* 2001 அனாட்டமி ஆஃப் எ ஹேட் கிரைம்

சான்றுகள்
---------

1. ↑  "Ian Somerhalder Biography". TVGuide.com.. பார்த்த நாள்: மே 9, 2013.
**மீனா சிங்**  (*Meena Singh* ) (பிறப்பு: சனவரி 1, 1962) உத்திரபிரதேச மாநிலத்திலுள்ள வாரணாசியில் பிறந்தார். இவர் ஓர் இந்திய அரசியல்வாதி ஆவார். 2008ஆம் ஆண்டு அரசியலில் நுழைந்தார். இவர் பதினான்காவது மக்களவைக்கு பிக்ரம்கஞ்ச் மக்களவைத் தொகுதியிலிருந்தும். பதினைந்தாவது மக்களவைக்கு ஆரா மக்களவைத் தொகுதியிலிருந்தும் ஐக்கிய ஜனதா தளம் உறுப்பினராக தேர்ந்தெடுக்கப்பட்டார்.

### ஆரம்ப கால வாழ்க்கை

நைனா தேவி, இராமேசுவர் சிங் தம்பதிகளுக்கு மீனாசிங் மகளாகப் பிறந்தார். இவர் 1982இல் பனாரசு இந்து பல்கலைக்கழகத்தில் கலைகளில் பட்டம் பெற்றார். இந்திய அரசியலில் நுழைவதற்கு முன்பு, இவர் தனது கணவரின் தொகுதி மக்களுக்கு சேவைப்பணி செய்து வந்தார். வீட்டிற்கு நல்ல மனைவியாகவும் இருந்துள்ளார்.

### அரசியல் வாழ்க்கை

கணவர் இறந்த பிறகு நடந்த பிக்ரம்கஞ்ச் இடைத்தேர்தலில் 2008ஆம் ஆண்டு மீனா சிங் முதன்முதலில் நாடாளுமன்ற உறுப்பினராக தேர்ந்தெடுக்கப்பட்டார். மேலும் ராகுல் ராஜ் சுட்டுக்கொல்லப்பட்டதன் காரணமாக ஆறு மாதங்களுக்குப் பிறகு இவர் பதவி விலகினார். பின்னர், ஐக்கிய ஜனதா தளம் சார்பில் 2009 ஆம் ஆண்டில் அர்ரா மக்களவைத் தொகுதியில் தேர்ந்தெடுக்கப்பட்டார். இவர் 2009 முதல் 2014 வரை இவர் பதவியிலிருந்தார். 2014ஆம் ஆண்டு நடைபெற்ற 16வது மக்களவைத் தேர்தலில் தோல்வி அடைந்தார்..

மேற்கோள்கள்
-----------

1. ↑  Mishra, Ashok K (3 January 2008). "Bikramganj bolsters Nitish, shocks Lalu". *The Economic Times*.. பார்த்த நாள்: 14 March 2019.
2. ↑  "General (15th Lok Sabha) Election Results India". Elections.in இம் மூலத்தில் இருந்து 2014-04-27 அன்று. பரணிடப்பட்டது.. .
3. ↑  Swaroop, Vijay (6 November 2008). "Rahul Raj's killing triggers large scale resignations". *Hindustan Times*.. பார்த்த நாள்: 14 March 2019.
4. ↑  "Arrah Lok Sabha Elections and Results 2014". Elections.in. .
**தெஅசஅ 1259-4336 (SIPS 1259-43360** என்பது 2005 இல் சென்டாரசு விண்மீன் தொகுப்பில் முதன்முதலில் ஆவணப்படுத்தப்பட்ட ஒரு செங்குறுமீனாகும். இது புவியிலிருந்து 25 ஒளி ஆண்டுகள் தொலைவில் அமைந்துள்ளது.

நோக்கீடுகளின் வரலாறு
--------------------

**தெஅசஅ 1259-4336** கண்டுபிடிப்பு 2005 ஆம் ஆண்டில் தீகன் குழுவால் *வெளியிடப்பட்டது.* தெற்கு அகச்சிவப்பு சரியான இயக்க ஆய்வுத் (SIPS) திட்டத்தில் இருந்து விண்மீனின் உயர் சரியான இயக்கத்தால் கண்டறியப்பட்டது. [3]

இந்த விண்மீன் புவியிலிருந்து 11.8 ஒளி ஆண்டுகள் தொலைவில் இருப்பதாக முதலில் தவறாக கருதப்பட்டது. இருப்பினும் , பின்னர் இரண்டு நோக்கீடுகள் இது 25 ஒளி ஆண்டுகளுக்கு மேல் அமைவதைக் கண்டறிந்தன , அவற்றில் ஒன்று - கயா விண்கல நோக்கீடாகும் இதன் நோக்கீட்டுப் பிழை மிகக் குறைந்த அளவைக் கொண்டிருந்தது.

தொலைவு
------

கண்டுபிப்பு அறிக்கையில், முக்கோணவியல் இடமாறு தோற்றப் பிழை 276±41 mas ஆக இருந்தாலும், பர்காசர் குழிவினர் விண்மீனின் தன்நிலை சார்ந்த பிழையின் நெடுக்கத்தைக் குறிப்பிடாமல் , பின்னரான விண்மீனின் மதிப்பீடுகள் "தோராயமாக128 mas" ஆகக் குறிப்பிடுகின்றன. குறிப்பாக இதன் டி. என்றி எனும் இணையத் தளச் சரிபார்ப்பு மேற்கோள்கள், 2005 ஆம் ஆண்டின் இடமாறு தோற்றப் பிழையையும் உள்ளடக்கி விவரித்தபடி குறிப்பிடுகின்றன. இது கையாவின் தரவு வெளியீடு-2 குறிப்பிடும் இடமாறு தோற்றப் பிழையான 129.0505±0.1398 mas மதிப்புடன் அணுக்கமாக ஒத்துப்போகிறது.

வேறுபடும் திறன்
---------------

விண்மீனின் பொலிவு ஒரு மங்கலான போக்கைக் காட்டுகிறது, இதன் வட்டணை அலைவு காலம் பத்து வருடங்களுக்கும் கூடுதலாகும்.

மேற்கோள்கள்
-----------
**பானு சிறீ மகேரா** என்பவர் தமிழ், தெலுங்கு மற்றும் பஞ்சாபி மொழி திரைப்படங்களில் நடித்துள்ள நடிகை ஆவார்.

திரையுலக வாழ்க்கை
-----------------

பானு அமிருதசரசு, பஞ்சாப் இடத்தை சேர்ந்தவர். தேராதூன், உத்தராகண்டம் எனுமிடத்தில் பள்ளி படிப்பை முடித்தார். பிறகு மும்பை, மகாராட்டிரம் எனுமிடத்தில் குடிபெயர்ந்தனர். வடிவழகு துறையில் பட்டையபடிப்பினை முடித்தார். தன்னுடைய திரை வாழ்க்கையை விளம்பரங்களில் மாடலாக நடிப்பிலிருந்து தொடங்கினார்.

குணசேகர் எனும் இயக்குனரின் தெலுங்கு திரைப்படமான *வருடு* என்பதில் முதலில் நடித்தார். இத்திரைப்படத்தில் அல்லு அர்ஜுன் மற்றும் ஆர்யா ஆகியோர் நடித்திருந்தனர்.

இத்திரைப்படத்தில் அல்லு அர்ஜுன் திருமணம் செய்து கொள்வார். ஆனால் முகத்தினை மட்டும் பார்த்த நிலையில் ஆர்யா பானுவை கடத்திச்சென்றுவிடுவார். இக்கதையின் மையமாக பானுவின் கதாப்பாத்திரம் அமைந்தது.

ஆதாரங்கள்
---------

1. ↑  "Varudu heroine prefers Telugu and Tamil". *Sify* இம் மூலத்தில் இருந்து 2011-02-12 அன்று. பரணிடப்பட்டது.. .
2. ↑  "Bhanu Sree to Make K'wood Debut". *The New Indian Express*. .
3. ↑  "'Varudu' is routine stuff". *IBNLive* இம் மூலத்தில் இருந்து 2010-04-28 அன்று. பரணிடப்பட்டது.. .

வெளி இணைப்புகள்
---------------

* ஐ.எம்.டி.பி இணையத்தளத்தில் பானு சிறீ மகேரா